Izsoles noteikumu nekustamā īpašuma Viskaļu ielā 48, Rīgā 
(kadastra numurs 0100 085 0019) atsavināšanai
4.pielikums
PROJEKTS
 
NEKUSTAMĀ ĪPAŠUMA PIRKUMA LĪGUMS

Rīgā, līguma datumu skatīt elektronisko parakstu zonā 
 
Rīgas Tehniskā universitāte, reģistrācijas numurs 90000068977, kuras vārdā uz __________ pamata rīkojas administratīvais direktors Juris Iljins (turpmāk – PĀRDEVĒJS), no vienas puses, un 
_______________________, reģistrācijas numurs/personas kods ____________, kura vārdā uz _________ rīkojas ________ (turpmāk – PIRCĒJS), no otras puses, 
noslēdz šāda satura līgumu: 
 
1. Līgumā lietotie termini 
1.1. Izsole – Tiesu administrācijas elektronisko izsoļu vietnē (https://izsoles.ta.gov.lv) organizētā izsole, kurā PĀRDEVĒJS pārdeva un PIRCĒJS nopirka Nekustamo īpašumu. 
1.2. Puse – PIRCĒJS un PĀRDEVĒJS, katrs atsevišķi. 
1.3. Puses – PIRCĒJS un PĀRDEVĒJS kopā. 
1.4. Līgums – šis Līgums par Nekustamā īpašuma pirkšanu, ieskaitot visus tā pielikumus, grozījumus un papildinājumus. 
1.5. Nekustamais īpašums – Līguma 2.1.punktā norādītais nekustamais īpašums. 
1.6. Nodrošinājuma maksa – pirms izsoles PIRCĒJA samaksāta naudas summa, kas saskaņā ar Līgumu kalpo par PIRCĒJA saistību izpildes nodrošinājumu un tiek ieskaitīta Pirkuma maksā, ja Līgums tiek izpildīts. Līgumā noteiktajos gadījumos Nodrošinājuma maksa netiek atmaksāta. Nodrošinājuma maksa ir 121 800,00 EUR (viens simts divdesmit viens tūkstotis astoņi simti eiro un 00 centi), ko PIRCĒJS ir samaksājis PĀRDEVĒJAM. 
1.7. Pirkuma maksa – saskaņā ar 20__.gada ____. ___________ izsoles rezultātiem nosolītā cena par Nekustamo īpašumu __________________ EUR (__________________________), kas PIRCĒJAM jāsamaksā PĀRDEVĒJAM. Nosolītajā cenā ir ieskaitīta Nodrošinājuma maksa. Atbilstoši Pievienotās vērtības nodokļa likuma 52. panta pirmās daļas 24. punktam lietota nekustamā īpašuma pārdošana nav apliekama ar pievienotās vērtības nodokli. 
1.8. Atlikusī pirkuma maksa – __________________ EUR (__________________________), ko veido starpība starp PIRCĒJA nosolīto cenu un PIRCĒJA samaksāto nodrošinājuma maksu.

2. Pirkuma priekšmets 
2.1. PĀRDEVĒJS pārdod un PIRCĒJS pērk Nekustamo īpašumu ar kadastra numuru 0100 085 0019, adrese: Viskaļu ielā 48, Rīgā, kas sastāv no: zemes vienības ar kadastra apzīmējumu 0100 085 2159 (platība 8000 m²) un dienesta viesnīcas ēkas ar kadastra apzīmējumu 0100 085 0021 015 (platība 8693,9 m²). PĀRDEVĒJA īpašuma tiesības uz Nekustamo īpašumu nostiprinātas Rīgas pilsētas zemesgrāmatas nodalījumā Nr. 100000533947.
2.2. PIRCĒJS pirms Līguma parakstīšanas ir iepazinies ar Nekustamo īpašumu, tā apgrūtinājumiem, tā faktiskais un tiesiskais stāvoklis PIRCĒJAM ir zināms un PIRCĒJS apņemas neizvirzīt pret PĀRDEVĒJU šajā sakarā nekādas pretenzijas. PĀRDEVĒJS neuzņemas atbildību par apslēptiem īpašuma trūkumiem un par īpašuma dabiskajām īpašībām. 
2.3. PIRCĒJS, noslēdzot Līgumu, apzinās Nekustamā īpašuma vērtību, atzīst to par atbilstošu īpašuma patiesajai vērtībai un nākotnē atsakās celt pretenzijas pārmērīgu zaudējumu dēļ.
 
3. Pirkuma maksas samaksa un nostiprinājuma lūguma parakstīšanas kārtība 
3.1. Nekustamā īpašuma Pirkuma maksa ir __________ EUR (____________________ eiro). Pirkuma maksa nav apliekama ar pievienotās vērtības nodokli. Pirkuma maksa ir pilnīga atlīdzība, ko PIRCĒJS samaksā par īpašuma tiesību iegūšanu uz Nekustamo īpašumu saskaņā ar Līguma noteikumiem.
3.2. Puses vienojas, ka PIRCĒJS samaksā PĀRDEVĒJAM Pirkuma maksu šādā kārtībā:
3.2.1. Pirms izsoles PIRCĒJS kā izsoles dalībnieks ir iemaksājis PĀRDEVĒJA bankas kontā Nodrošinājuma maksu, ko PĀRDEVĒJS uz Līguma noslēgšanas dienu faktiski ir saņēmis;
3.2.2. PIRCĒJS 60 (sešdesmit) dienu laikā pēc Līguma noslēgšanas samaksā PĀRDEVĒJAM Atlikušo pirkuma maksu __________ EUR (____________________ eiro) apmērā, veicot pārskaitījumu uz RTU bankas kontu Nr. LV75HABA0551024105883, AS “SWEDBANK”, bankas kods: HABALV22, vai kontu Nr. LV45UNLA0050015395881, AS SEB banka, bankas kods UNLALV2X, ar atzīmi “Nekustamā īpašuma Viskaļu iela 48, Rīgā, izsole". Visi maksājumi uzskatāmi par samaksātiem, kad tie ieskaitīti norādītajā PĀRDEVĒJA kontā.
3.3. Visus izdevumus, kas saitīti ar PIRCĒJA īpašuma tiesību nostiprināšanu zemesgrāmatā, tajā skaitā izdevumus par zvērināta notāra pakalpojumiem, valsts un kancelejas nodevas sedz PIRCĒJS.
3.4. Puses apņemas parakstīt nostiprinājuma lūgumu zemesgrāmatai par Pircēja īpašuma tiesību nostiprināšanu ne vēlāk kā 10 (desmit) darba dienu laikā pēc Atlikušās pirkuma maksas samaksas saskaņā ar Līguma 3.2.punktā noteikto kārtību. 
3.5. Nostiprinājuma lūgumu PIRCĒJS iesniedz zemesgrāmatā ne vēlāk kā 5 (piecu) dienu laikā pēc nostiprinājuma lūguma abpusējas parakstīšanas dienas. PIRCĒJAM ir tiesības lūgt zvērinātu notāru iesniegt tiesā nostiprinājuma lūgumu par īpašuma tiesību nostiprināšanu uz PIRCĒJA vārda.
3.6. Puses vienojas, ka PIRCĒJS kārtos visas lietas visās valsts, pašvaldību, administratīvajās un citās iestādēs, kas saistītas ar attiecīgo dokumentu iesniegšanu un saņemšanu, kā arī iesniegs un saņems dokumentus, lai nostiprinātu PIRCĒJA īpašuma tiesības uz Nekustamo īpašumu zemesgrāmatā.
3.7. Tā kā saskaņā ar normatīvajiem aktiem PĀRDEVĒJS pirms PIRCĒJA īpašuma tiesību nostiprināšanas  zemesgrāmatā ir veicis Nekustamā īpašuma nodokļa maksājumu par Nekustamo īpašumu pilnā apmērā par visu 2026.gada/2027.gada taksācijas periodu, PIRCĒJS kompensē PĀRDEVĀJAM nekustamā īpašuma nodokli par laika periodu sākot no PIRCĒJA īpašuma tiesību nostiprināšanas dienas zemesgrāmatā. PIRCĒJAM ir pienākums apmaksāt PĀRDEVĒJA izrakstīto rēķinu 30 (trīsdesmit) kalendāro dienu laikā no rēķina saņemšanas dienas. Par šajā punktā noteiktā maksājuma termiņa kavējumu PIRCĒJS maksā PĀRDEVĒJAM nokavējuma procentus 0,5% apmērā no kavētās maksājuma summas par katru kavējuma dienu.



VAI

3. Pirkuma maksas samaksa kārtība izmantojot darījuma kontu un nostiprinājuma lūguma parakstīšanas kārtība
3.1. Nekustamā īpašuma Pirkuma maksa ir __________ EUR (____________________ eiro). Pirkuma maksa nav apliekama ar pievienotās vērtības nodokli. Pirkuma maksa ir pilnīga atlīdzība, ko PIRCĒJS samaksā par īpašuma tiesību iegūšanu uz Nekustamo īpašumu saskaņā ar Līguma noteikumiem.
3.2. Puses vienojas, ka PIRCĒJS samaksā PĀRDEVĒJAM Pirkuma maksu šādā kārtībā:
3.2.1. Pirms izsoles PIRCĒJS kā izsoles dalībnieks ir iemaksājis PĀRDEVĒJA bankas kontā Nodrošinājuma maksu, ko PĀRDEVĒJS uz Līguma noslēgšanas dienu faktiski ir saņēmis.
3.2.2. PIRCĒJS Atlikušo pirkuma maksu, __________ EUR (____________________ eiro) apmērā samaksā PĀRDEVĒJAM izmantojot darījuma kontu (turpmāk saukts – Darījuma konts), kas ir atvērts ar PĀRDEVĒJU saskaņotā, abām Pusēm pieņemamā kredītiestādē (turpmāk – Banka), pamatojoties uz trīspusēji noslēgto Darījuma konta apkalpošanas līgumu (turpmāk – Darījuma konta līgums) starp Pārdevēju, Pircēju un Banku. Darījuma konta līguma noslēgšanu organizē PIRCĒJS.
3.3. Puses apņemas noslēgt Darījuma konta līgumu 15 (piecpadsmit) darba dienu laikā pēc Līguma noslēgšanas. Puses vienojas, ka Darījuma konta līgumā obligāti tiks iekļauti sekojoši noteikumi:
3.3.1. Atlikusī pirkuma maksa tiek ieskaitīta Darījuma kontā ne vēlāk kā 5 (piecu) darba dienu laikā pēc Darījuma konta līguma noslēgšanas;
3.3.2. Atlikusī pirkuma maksa tiks pārskaitīta no Darījuma konta uz Pārdevēja bankas kontu: Nr. LV75HABA0551024105883, AS “SWEDBANK”, bankas kods: HABALV22, vai kontu Nr. LV45UNLA0050015395881, AS SEB banka, bankas kods UNLALV2X, ar atzīmi “Nekustamā īpašuma Viskaļu iela 48, Rīgā, izsole" ne vēlāk kā 4 (četru) darba dienu laikā pēc tam, kad Bankā iesniegts zemesgrāmatas nodalījuma Nr. 100000533947 noraksts vai zemesgrāmatas apliecības kopija vai cits zemesgrāmatas izsniegts dokuments, kas apliecina PIRCĒJA īpašuma tiesību uz Nekustamo īpašumu nostiprināšanu un, ja Atlikušās pirkuma maksas samaksai PIRCĒJS izmanto Bankas izsniegtu aizdevumu, pirmās hipotēkas Atlikušās pirkuma maksas apmērā par labu Bankai nostiprināšanu Zemesgrāmatā. 
3.3.3. Dokumentus, kas saskaņā ar Darījuma konta līgumu iesniedzami Bankā, lai Banka veiktu Atlikušās pirkuma maksas ieskaitīšanu PĀRDEVĒJA kontā, PĀRDEVĒJS iesniedz Bankā ne vēlāk kā 60 (sešdesmit) dienu laikā no Līguma noslēgšanas dienas.
3.3.4. Par samaksas dienu tiek uzskatīta diena, kad Pirkuma maksa pilnā apmērā ir saņemta PĀRDEVĒJA norādītajā bankas norēķinu kontā.
3.4. Puses apņemas parakstīt nostiprinājuma lūgumu ne vēlāk kā 10 (desmit) darba dienu laikā pēc Atlikušās pirkuma maksas samaksas ieskaitīšanas Darījuma kontā saskaņā ar Līguma 3.3.1. punktā noteikto kārtību. 
3.5. Nostiprinājuma lūgumu PIRCĒJS iesniedz zemesgrāmatā ne vēlāk kā 5 (piecu) dienu laikā pēc nostiprinājuma lūguma abpusējas parakstīšanas dienas. PIRCĒJAM ir tiesības lūgt zvērinātu notāru iesniegt tiesā nostiprinājuma lūgumu par īpašuma tiesību nostiprināšanu uz PIRCĒJA vārda.
3.6. Visus izdevumus, kas saistīti ar PIRCĒJA īpašumtiesību nostiprināšanu Zemesgrāmatā un hipotēkas par labu Bankai uz Nekustamo īpašumu nostiprināšanu Zemesgrāmatā, gadījumā, ja Atlikušās pirkuma maksas samaksai PIRCĒJS izmanto Bankas izsniegtu aizdevumu, tajā skaitā izdevumus par zvērināta notāra pakalpojumiem, valsts un kancelejas nodevas, kā arī izdevumus, kas saistīti ar Darījuma konta līgumu, t.sk. komisijas par darījuma konta atvēršanu un apkalpošanu, kā arī pārskatījumiem, pilnā apmērā sedz PIRCĒJS.
3.7. Puses vienojas, ka PIRCĒJS kārtos visas lietas visās valsts, pašvaldību, administratīvajās un citās iestādēs, kas saistītas ar attiecīgo dokumentu iesniegšanu un saņemšanu, kā arī iesniegs un saņems dokumentus, lai nostiprinātu PIRCĒJA īpašuma tiesības uz Nekustamo īpašumu zemesgrāmatā.
3.8. Tā kā saskaņā ar normatīvajiem aktiem PĀRDEVĒJS pirms PIRCĒJA īpašuma tiesību nostiprināšanas zemesgrāmatā ir veicis Nekustamā īpašuma nodokļa maksājumu par Nekustamo īpašumu pilnā apmērā par visu 2026.gada/2027.gada taksācijas periodu, PIRCĒJS kompensē PĀRDEVĀJAM nekustamā īpašuma nodokli par laika periodu sākot no PIRCĒJA īpašuma tiesību nostiprināšanas dienas zemesgrāmatā. PIRCĒJAM ir pienākums apmaksāt PĀRDEVĒJA izrakstīto rēķinu 30 (trīsdesmit) kalendāro dienu laikā no rēķina saņemšanas dienas. Par šajā punktā noteiktā maksājuma termiņa kavējumu PIRCĒJS maksā PĀRDEVĒJAM nokavējuma procentus 0,5% apmērā no kavētās maksājuma summas par katru kavējuma dienu.

4. Nekustamā īpašuma pieņemšanas – nodošanas kārtība 
4.1. Puses paraksta Nekustamā īpašuma pieņemšanas – nodošanas aktu ne vēlāk ne vēlāk kā 14 (četrpadsmit) dienu laikā no dienas, kad PIRCĒJA īpašuma tiesības uz Nekustamo īpašumu nostiprinātas zemesgrāmatā. Vienlaicīgi PIRCĒJAM ar nodošanas-pieņemšanas aktu tiek nodota ar Nekustamo īpašumu saistītā dokumentācija. 
4.2. Ja nokavēts Līguma 3.5.punktā un/vai 4.1. punktā noteiktais termiņš, PIRCĒJS maksā PĀRDEVĒJAM līgumsodu 1500 EUR (viens tūkstotis pieci simti euro) apmērā par katru nokavēto dienu, bet ne vairāk kā 10% no Pirkuma maksas. Līgumsoda samaksa neatbrīvo no līgumsaistību izpildes. 
4.3. PĀRDEVĒJA saistības attiecībā uz Nekustamā īpašuma komunālo pakalpojumu maksājumiem ir nokārtotās pilnā apmērā.  
 
5. Pušu atbildība 
5.1. Līgums stājas spēkā tā abu Pušu parakstīšanas dienā. 
5.2. Līgums var tikt izbeigts šādos gadījumos:
5.2.1. Ja PIRCĒJS nesamaksā Atlikušo pirkuma maksu Līgumā noteiktajā apmērā un termiņā un šāds pārkāpums netiek novērsts 5 (piecu) darba dienu laikā no PĀRDEVĒJA rakstveida brīdinājuma saņemšanas dienas, kā arī Puses nav vienojušās par attiecīgā maksājuma termiņa pagarinājumu, PĀRDEVĒJAM ir tiesības vienpusēji izbeigt Līgumu, rakstveidā paziņojot par to PIRCĒJAM. PĀRDEVĒJAM nav pienākuma atlīdzināt PIRCĒJAM zaudējumus vai izdevumus, kas radušies saistībā ar Līguma izbeigšanu. Šādā gadījumā PĀRDEVĒJS 20 (divdesmit) darba dienu laikā no Līguma izbeigšanas dienas atmaksā PIRCĒJAM saņemto Pirkuma maksas daļu (ja tāda ir iemaksāta), izņemot PIRCĒJA iemaksāto Nodrošinājuma maksu. Līgums uzskatāms par izbeigtu paziņojumā norādītajā dienā. 
5.2.2. Ja PIRCĒJS neievēro Līguma 3.4. punktā noteikto termiņu un kavējums pārsniedz 10 (desmit) dienas, PĀRDEVĒJAM ir tiesības vienpusēji izbeigt Līgumu, rakstveidā paziņojot par to PIRCĒJAM. Šādā gadījumā PĀRDEVĒJS 20 (divdesmit) darba dienu laikā no Līguma izbeigšanas dienas atmaksā PIRCĒJAM saņemto Pirkuma maksu, izņemot PIRCĒJA iemaksāto Nodrošinājuma maksu. Līgums uzskatāms par izbeigtu paziņojumā norādītajā dienā.
5.3. PIRCĒJS iegūst valdījuma tiesības uz Nekustamo īpašumu pēc Līguma 4.1. punktā noteikto darbību veikšanas. Īpašuma tiesības uz Nekustamo īpašumu PIRCĒJAM pāriet to nostiprinājuma brīdī zemesgrāmatā.
5.4. Visus ar Nekustamo īpašumu saistītos nodokļus pēc Līguma noslēgšanas maksā PIRCĒJS. 
5.5. PIRCĒJS apliecina, ka tam ir zināmi Nekustamā īpašuma zemesgrāmatā nostiprinātie apgrūtinājumi, tas ir ar tiem iepazinies un apņemas tos ievērot.  
5.6. Visu risku par zaudējumiem, kas saistībā ar Nekustamo īpašumu var rasties trešajām personām, kā arī visus riskus par Nekustamā īpašuma bojāeju vai bojāšanos no Līguma spēkā stāšanas dienas nes PIRCĒJS.
5.7. PIRCĒJAM nav tiesību prasīt Līguma atcelšanu.
5.8. Visu risku par zaudējumiem, kas saistībā ar Nekustamo īpašumu var rasties trešajām personām, kā arī visus riskus par īpašuma bojāšanos no Līguma spēkā stāšanas dienas un turpmāk nes Pircējs.

6. Citi noteikumi
6.1. Līgums ir noslēgts, izpildāms un tulkojams saskaņā ar Latvijas Republikas normatīvajiem aktiem. Visi jautājumi, kas nav noregulēti Līgumā, tiks risināti saskaņā ar Latvijas Republikas spēkā esošajiem normatīvajiem aktiem.
6.2. Strīdus, ko nav izdevies izšķirt Pusēm savstarpēji vienojoties sarunu ceļā, izskata Latvijas Republikas tiesā, piemērojot Latvijas Republikas normatīvos aktus. 
6.3. Visi grozījumi un papildinājumi Līgumā var tikt izdarīti tikai rakstveidā, Pusēm savstarpēji vienojoties. 
6.4. Visi no Līguma izrietošie paziņojumi, pieprasījumi un cita informācija Līguma sakarā noformējama latviešu valodā, rakstveidā un nosūtāma uz Līgumā norādītajām elektroniskā pasta adresēm vai uz Pušu oficiālajām E-adresēm. Elektroniski nosūtīti paziņojumi uzskatāmi par saņemtajiem 2 (divu) darba dienu laikā pēc to nosūtīšanas.
6.5. Mainot adresi vai citus būtiskus rekvizītus, katra Puse apņemas 3 (trīs) darba dienu laikā no izmaiņu veikšanas paziņot par to otrai Pusei, pretējā gadījumā par aktuālo attiecīgās Puses kontaktinformāciju (vai rekvizītiem) tiks uzskatīta pēdējā pienācīgā kārtībā paziņotā kontaktinformācija (vai rekvizīti).
6.6. Pušu pārstāvji jebkura veida savstarpējai saziņai Līguma ietvaros:
6.6.1. no Pārdevēja puses _____________________, mob. tālr. nr.: ________________, e-pasts: _______________________;
6.6.2. no Pircēja puses ___________________, mob. tālr. nr.: ____________, e-pasts: _______________________________. 
6.7. Līgums sagatavots elektroniski, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.
 
7. Pušu paraksti:  
PĀRDEVĒJS 
 
PIRCĒJS 
